VEGA & Beatbox Concerts præsenterer
**Savages er klar til at følge op på Roskilde-succés i Store VEGA**
*Sidst støjrock-bandet Savages gæstede Danmark, spillede de en koncert på Roskilde Festival, der blev belønnet med fem stjerner. Den 6. marts er London-kvartetten klar til atter at begejstre de danske rockfans med deres storroste debutalbum, og endnu flere har fået mulighed for at opleve bandet efter, at koncerten blev flyttet fra et udsolgt Lille VEGA til Store VEGA.*

**Europæisk turné der bringer Savages til Danmark for at gentage succés**
[Savages](http://savagesband.com/) er i øjeblikket på europæisk turné, der bringer dem til Danmark for blot anden gang, når de betræder Store VEGAs scene. Dermed får forsangerinde Jehnny Beth & co. mulighed for følge op på den roste koncert, som det engelske band spillede på sidste sommers Roskilde Festival, hvor de leverede en stærk koncert på Pavillion-scenen.

Gaffa anmeldte koncerten til [5/6 stjerner](http://gaffa.dk/anmeldelse/74035) og skrev bl.a.:
 *”… oppe på scenen, bevæbnet med guitar, bas og trommestikker, og for Jehnny Beths vedkommende blot boksende demonstrativt ud i luften, overrumpler Savages med en stram, dramatisk koncert, der til fulde retfærdiggør den massive hype.*”
[Læs hele anmeldelsen](http://gaffa.dk/anmeldelse/74035).

**Til VEGA med skamrost album**
Da Savages i maj 2013 udsendte deres debut, *Silence Yourself*, resulterede det i en strid strøm af gode anmeldelser. Både fra hjemlige medier som avisen The Independent ([9/10](http://www.independent.co.uk/arts-entertainment/music/reviews/album-review-savages-silence-yourself-pop-noirmatador-8603901.html)), NME (8/10) og Mojo (8/10), men også fra udenlandske medier som Pitchfork ([8.7/10 - Best New Music](http://pitchfork.com/reviews/albums/17977-savages-silence-yourself/)), Line of Best Fit (9/10) og Paste Magazine (8.4/10).

Herhjemme fik albummet 5/6 stjerner af både Gaffa og Soundvenue. Politiken var også stærkt begejstret for pladen og skrev i deres anmeldelse:
”*Savages spiller en rå og skånselsløs postpunk, som er primitiv, ja, men samtidig også så afsindig veleksekveret, at man som lytter må holde på hat og briller for ikke at miste besindelsen undervejs. Debutalbummet, 'Silence Yourself', er et cirkelspark af en rockplade.*”

Der var faktisk bred enighed om, at *Silence Yourself* ikke alene var en af 2013s bedste rockalbum, men et af årets bedste album overhovedet, og albummet optrådte da også på en lang række lister over 2013s bedste udgivelser hos forskellige medier.

Med koncerten i VEGA har du mulighed for at opleve eller genopleve dette fantastiske album fra et hårdtslående band, der også har bevist, at de kan levere varen live.

**Fakta om koncerten**
Savages (UK)

Torsdag den 6. marts kl. 21

Store VEGA, Enghavevej 40, 1674 Kbh. V

200 kr. + gebyr
Forsalg via VEGAs hjemmeside, Billetlugen og i Fona-butikker.
Læs mere om koncerten på <http://vega.dk/arrangementer/savages-13291.html>.

*For yderligere oplysninger kontakt venligst*
Anders Madsen
Online-redaktør, VEGA

akm@vega.dk - 3326 0946